Natalja Gonĉarova

Natalja Gonĉarova (plennome Natalja Sergejevna Gonĉarova) (; naskiĝis la  en Nagajevo, mortis la  en Parizo), estis eminenta rusa pentristino de Kubo-Futurismo.

Gonĉarova naskiĝis en la urbeto Nagajevo, apud Tula, Rusio en 1881.

Ŝi studis Skulptarton en la "Akademio de arto de Moskvo", sed ŝi komencis pentri en 1904. Ŝi estis inspirita de la primitivaj aspektoj de la "rusa folklora arto" kaj provis speguli ĝin en sian propran verkon, enkorpigante faŭvismajn kaj kubismajn elementojn. Kune kun sia edzo Miĥail Larionov ŝi disvolvis radiismon. Ili estis la gepatroj de prarevolucia Rusa avangardo, organizante ekspozicion de Azena vosto en 1912 kaj ekspoziciante kun Der Blaue Reiter en Munĥeno la saman jaron.

La azena vosto estis konceptita kiel intenca rompo kontraŭ la influo de la Eŭropa arto kaj por la starigo de sendependa rusa skolo de moderna arto. Tamen, la influo de la rusa futurismo estas evidenta en la lastaj verkoj de Gonĉarova. Komence priokupita pri la ikonoj kaj la primitiveco de la rusa folklora arto, Gonĉarova fariĝis fama en Rusio pro sia futurisma verko, kiel La biciklanto kaj siaj postaj radiismaj laboroj. Kiel gvidantoj de Futurismo en Moskvo, ili organizis provokajn babiladojn sammaniere kiel iliaj italaj samuloj. Gonĉarova ankaŭ dediĉis sin al grafika dezajno, verkinte kaj ilustrinte libron en futurisma stilo.

Gonĉarova estis membro de la avangarda grupo Der Blaue Reiter ekde ĝia komenco en 1911.

En 1915 ŝi komencis dezajni vestojn de baleto kaj dekorojn, en Ĝenevo.

Ŝi translokiĝis al Parizo en 1921 kie ŝi dezajnis diversajn dekorojn por la Rusaj Baletoj de Sergej Djagilev.

Ŝi forpasis en Parizo en 1962.

 Eksteraj ligiloj 

 Pentraĵoj de Gonĉarova

Kategorio:Rusiaj pentristoj
Kategorio:Francaj pentristoj